Diari Oficial de la Generalitat Valenciana


Sumari del DOGV 1917, del 03-12-1992 (1992/826562)

RESOLUCIÓ de 5 de novembre de 1992, de la Direcció General de Treball, per la qual ordena el registre, el dipòsit i la publicació del Conveni Col.lectiu d'Empleats de Notaris del Territori de l'Il.lustre Col.legi Notarial de València
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1917

Data del DOGV
:   03-12-1992

Secció del DOGV
:   ALTRES DISPOSICIONS

Número del document
:   1992/826562


Data del document
:   05-11-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 5 de novembre de 1992, de la Direcció General de Treball, per la qual ordena el registre, el dipòsit i la publicació del Conveni Col.lectiu d'Empleats de Notaris del Territori de l'Il.lustre Col.legi Notarial de València.  
Havent Vist el text articulat del Conveni Col·lectiu de Empleats de Notaris del Territori de l'Il·lustre Col·legi Notarial de València, presentat davant la D?acció General de Treball en data 29 d'octubre de 1992, i subscrit el passat 26 d'octubre de 1992, d'una part per la representació de l'Associació Professional de Notaris de l'Il·lustre Col·legi de València, i d'altra, pels 4 representants de l'Associació Professional Lliure d'Empleats de Notaries de la Comunitat Valenciana (APLEN), i de conformitat amb el. que disposa l'article 90.2 i 3 de la Llei 8/1980, de 10 de març de l'Estatut dels Treballadors, i els articles 1 i 2 del Reial Decret 1040/1981, de 22 de maig, sobre registre i dipòsit de convenis col·lectius de treball, la Direcció General de Treball, d'acord amb les competències que té transferides per Reial Decret 4105/1982, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de Treball, d'aquesta direcció general, i el seu dipòsit, amb notificació a la comissió negociadora.  
Segon  
Disposar-ne la publicació al Diari Oficial de la Generalitat Valenciana.  
València, 5 de novembre de 1992.- El Director General de Treball: Eduard Montesinos i Chilet.  
Conveni col·lectiu subscrit per l'Associació Professional de Notaris de l?Il·lustre Col·legi Notarial de València i l'Associació Professional lliure d'Empleats de Notaries de la Regió Valenciana, aprovat a València, el dia 26 d'octubre de 1992.  
TITOL PRIMER  
Article 1. Objecte i àmbit personal  
Aquest conveni col·lectiu regula les relacions de treball entre els notaris pertanyents al Col·legi Notarial de València i els seus empleats, sense perjudici de les normes estatals que els siguen d'aplicació.  
Això no obstant, subsistiran i es respectaran les condicions laboris més beneficioses, tant les de caràcter econòmic com les d?altra naturalesa i els drets adquirits, de les quals qualsevol empleat gaudirà individualment a l?entrada en vigor d'aquest conveni, ja que són nats a l?empara de la normativa en vigor.  
Article 2. Ambit territorial  
Les normes d'aquest conveni seran d?aplicació en tot el territori de l'Il·lustre Col·legi Notarial de València, que comprèn les províncies de Castelló, Alacant i València.  
Article 3. Ambit temporal  
Aquest conveni entrarà en vigor el dia de la publicació en el Diari Oficial de la Generalitat Valenciana, sense perjudici del que més endavant s'estableix pel que fa a taules salarials.  
La duració d'aquest conveni serà indefinida, llevat del que fa a les referides taules salarials, que es revisaran conformement amb el que s'estableix en l'article 28.  
Tanmateix, a partir del 31 de desembre de 1993, o abans si entràs en vigor un conveni nacional, qualsevol de les dues parts firmants d'aquest el podrà denunciar quant a les matèries que s'hi regulen, en tot o en part, amb una antelació de tres mesos a la data del compliment del dit termini.  
Les parts convenen a més, expressament, que totes les disposicions dels títols I i II i l'article 29 d'aquest conveni conservaran la vigència, encara en els supòsits de caducitat o denúncia de les altres disposicions convingudes, mentre no siguen substituïdes per altres acordades en conveni d'igual o superior àmbit, i es donaran a aquelles disposicions el caràcter i la naturalesa de primordials i la més àmplia duració.  
Article 4. Vinculació a la totalitat  
Sense perjudici del que s'estableix en l'article anterior, les condicions pactades en aquest conveni formen un tot únic, orgànic i indivisible i, als efectes de la interpretació i aplicació pràctica, seran considerades globals.  
Com a conseqüència de la consideració unitària i global amb què aquest conveni s'estableix, si alguna de les seues disposicions primordials, segons l'article anterior, patís objecció o rebuig i no pogués tenir força vinculant en la seua totalitat, el conveni sencer s'entendrà no atorgat i no produirà cap efecte.  
TITOL SEGON  
Article 5. Concepte d'empleat  
A l?efecte d'aquest conveni sols són empleats:  
a) Les persones que estiguen contractades per un notari de l?Il·lustre Col·legi Notarial de València, per a prestar-li serveis retribuïts en el seu despatx o oficina, en règim de dependència i sota la seua direcció, a fi d'ajudar-lo en l?exercici de la professió o activitat notarial.  
b) Els qui hagen estat part de la susdita relació laboral, més tard extingida, i que es troben, per això, en situació d'atur, cessantia o excedència en la data d'entrada en vigor d'aquest conveni o en el futur, i quant als drets que s'hi estableix al seu favor, en especial el de contractació preferent.  
Article 6. Classificació dels empleats  
Als efectes d'aquest conveni, els empleats es classifiquen en oficials primers, oficials segons, auxiliars, copistes i subalterns.  
1. Es considera oficial primer l'empleat amb coneixements tècnics i pràctics suficients per a estendre documents sota la direcció del notari i atendre, d'acord a les seues ordres, el despatx normal de la notaria.  
2. Es considera oficial segon l'empleat amb coneixements pràctics suficients per a estendre documents sota la direcció del notari i atendre, d'acord a les seues ordres, el despatx normal de la notaria.  
3. Auxiliar serà l'empleat apte per als treballs d'oficina que, per la seua menor complexitat, no requeresquen preparació especial. Els encarregats exclusivament de la comptabilitat tindran la consideració d'auxiliars.  
4. Copista serà l?empleat a qui es confien treballs notarials de transcripció a màquina o a mà.  
5. Seran subalterns els ordenances, els ordinaris o els encarregats de serveis anàlegs.  
Les categories resultants de l'anterior classificació són exercides pels empleats en un doble sentit, laboral i censal, que els ve atribuït amb el caràcter, en la forma i amb els efectes que a continuació s'indiquen.  
Article 7. Categoria laboral  
Categoria laboral és la que, a l?efecte purament laboral, escau a l?empleat. S'entendrà referida a la relació laboral concreta entre empleador i empleat, sense cap repercussió en la categoria censal que aquest tinga reconeguda. S'atribueix lliurement mitjançant pacte entre el notari i l?empleat en el moment de concertar el contracte de treball.  
L'ascens, a part el cas d'un nou contracte o modificació del primitiu, podrà ser exigit per l'empleat d'acord amb el treball que realment exercesca, en la forma i durant els terminis que la llei assenyale.  
Article 8 Categoria censal  
Categoria censal és la que correspon i que tenen atribuïda en l'actualitat els empleats inscrits en el Cens Oficial d'Empleats de Notaries a càrrec de la junta de patronat de la mutualitat i que, com després s'estableix, s'ha de traslladar al Registre d'Empleats. Als no inscrits en el dit cens els correspon i se'ls atribueix la categoria censal de subalterns pel sol fet que el seu contracte laboral quede inscrit en el Registre d'Empleats.  
Aquesta categoria censal atorga el dret de preferència per a la contractació en la categoria i amb el complement d'antiguitat que en aquest conveni s'estableixen i regulen.  
L'ascens a una categoria censal superior s'obté sotmetent-se i superant les proves d'aptitud corresponents, tal com en l'actualitat existeixen o en la forma que en el futur puguen adoptar. La superació de les proves d'aptitud s'anotarà en el Registre d'Empleats.  
Aquesta anotació no atribueix, per ella sola, la nova categoria ni concedeix cap dret. Quan tal categoria siga reconeguda pel notari empleador ja siga en el contrate vigent, ja en altre de nou que puga ser atorgat, s'inscriurà en el registre i atribuirà la nova categoria censal obtinguda a tots els efectes.  
Article 9. Proves d?aptitud per a l?ascens de categoria censal  
1. Les proves d'aptitud per a ascens de categoria censal seran les mateixes que per a l?ingrés i ascens en el Cens Oficial d'Empleats de Notaries convoca la Junta de Patronat de la Mutualitat d'Empleats, i els certificats acreditatius de la superació d'aquestes darreres seran vàlids per a obtenir l'anotació de la categoria obtinguda en el Registre d'Empleats, amb els efectes que es regulen en aquest conveni.  
2. Per al supòsit que tals proves d'aptitud deixassen de ser convocades en el futur per la Mutualitat d'Empleats, la Comissió Mixta de Vigilància i Seguiment d'aquest conveni procedirà a regular el nou sistema, sense perjudici del que sobre això es puga pactar en un futur conveni d'àmbit nacional que signen les federacions d'associacions de notaris i empleats, amb subjecció a les normes següents:  
a) Les proves d'aptitud per a ascens de categoria censal seran convocades, almenys cada dos anys.  
b) La convocatòria es farà amb sis mesos d'antelació, d'acord amb el programa que dicte la comissió mixta.  
c) El tribunal examinador serà elegit per la comissió mixta i estarà integrat per un nombre igual de notaris i empleats que podran ser o no membres d'ella. Hi actuarà com a president del tribunal un notari i com a secretor un empleat. Els empleats que formen part del tribunal hauran de posseir la categoria d'oficial primer.  
d) Les qualificacions del tribunal requeriran l'acord de la meitat més un dels seus components per a l?obtenció de l'aprovat.  
e) Del resultat de les proves s'estendrà acta que firmaran tots els membres del tribunal i s'arxivarà en la seu de la comissió mixta.  
f) A la vista de les actes, la comissió mixta expedirà els certificats d'aptitud als partícips i anotarà en la seua fitxa personal en el Registre d'Empleats la superació de les proves per a la categoria de què es tracte.  
g) Les associacions de notaris i empleats podran sol·licitar i obtenir de la comissió mixta una còpia de les actes del tribunal qualificador.  
h) Les proves d'aptitud per a ascens de categoria seran de caràcter gratuït per als empleats, els quals no hauran de pagar cap quantitat per als cursets de preparació i realització de les dites proves. Aquestes despeses i qualssevol altres que es requeresquen per a l'efectivitat de les esmentades proves seran satisfetes per les associacions firmants d'aquest conveni per parts iguals.  
Article 10. De la contractació d'empleats  
1. El notari contractarà lliurement els seus empleats en el nombre i la categoria que determine, i donarà preferència en la contractació als qui reunesquen acumulativament els requisits següents:  
a) Estar inclosos en el Registre General d'Empleats a què després es fa referència, amb la categoria censal corresponent al treball que exercirà o amb una altra superior.  
b) Trobar-se en situació d'atur no causat per acomiadament disciplinari procedent.  
c) Haver mantingut la seua última relació laboral amb un notari del mateix districte sense haver percebut la indemnització a que es refereix el paràgraf 5. 1.a) o sense haver exigit la liquidació final regulada en el darrer incís del paràgraf 5. 1.b), ambdós de l'article 17.  
2. Si en el territori del districte no existeixen empleats amb dret a col·locació preferent en la categoria censal requerida o en una altra superior o si els que existesquen rebutgen l?oferta que se'ls hagués fet, o acceptada, no superen el període de prova, el notari podrà contractar altres persones.  
Igualment podrà contractar el seu cònjuge i consanguinis dins del tercer grau sense estar inclosos en el Registre Censal d'Empleats. Per ingressar-hi i gaudir dels drets que per als empleats es reconeixen en aquest conveni, caldrà que complesquen els requisits que s'hi estableixen, amb subjecció a les normes que regulen les categories censals.  
3. S'entendrà rebutjada una oferta de treball quan no siga acceptada per aquell a qui s'adrece en les condicions aplicables segons aquest conveni per a la categoria censal que posseesca.  
4. Seran nuls els contractes laborals que es puguen arribar a atorgar vulnerant el dret preferent de contractació que en aquest article s'estableix, i en cap cas d'aquells no es podrà prendre nota d'intervenció en el Registre General d'Empleats.  
Article 11. Procediment per a la contractació  
Per a la contractació dels empleats a què es refereix l'article precedent, i sense perjudici de la seua obligació formal de dirigir-se a l'oficina d?ocupació de la localitat en què s'exercesca, si n'hi havia, el notari haurà de:  
a) Si hi hagués ofertes de contractació per part de determinats empleats, ho comunicarà a la Comissió Mixta de Vigilància i Seguiment d'aquest conveni, amb expressió dels seus noms, categoria censal i situació, i no en podrà realitzar la contractació mentre que no hauran transcorregut quinze dies naturals, comptadors des de la recepció d'aquesta comunicació.  
b) Si no tingués ofertes, es dirigirà el notari a la comissió mixta expressant el seu desig de contractar empleats en la quantitat i amb la categoria que indique. L'esmentada comissió, en el termini de vint dies naturals següents a aquell en què la seua petició serà rebuda, li facilitarà una llista dels empleats que, amb la categoria censal sol·licitada posseesquen els drets preferencials de contractació previstos en aquest conveni, amb indicació de noms, categories, situació, antiguitat, antecedents i altres circumstàncies que consten en el Registre d'Empleats.  
La falta de contestació per part de la comissió mixta dins dels terminis respectivament assenyalats en els paràgrafs precedents legitimarà el notari per contractar lliurement, d'acord amb el procediment previst en l'article 16, paràgraf 1, de l'Estatut dels Treballadors.  
Article 12. Incompliment  
Tan aviat com la Comissió de Vigilància i Seguiment arribe a conéixer la signatura d'un contracte laboral dels regits per aquest conveni on no s'haja complert el procediment establert en l'article anterior o que desconega o vulnere drets de contractació preferent regulats en l'article 10, ho comunicarà a les respectives associacions firmants d'aquest conveni.  
Aquestes associacions, sense perjudici d'exercir les facultats que amb relació als seus associats els concedesca la llei o els seus estatuts, es comprometen a iniciar i seguiren tots els seus tràmits els procediments judicials que puguen caldre perquè es declare la nul·litat dels contractes al·ludits, i actuaran com a demandants i coadjuvants en el concepte processal que respectivament escaiga, i amb pagament a parts iguals de les costes, les despeses i els honoraris que s?ocasionen.  
Si en el Reglament Notarial, i a l?efecte de règim disciplinari, estigués tipificada com a falta la incorrecta actuació dels notaris quant a la contractació dels seus empleats, l'Associació Professional de Notaris s'obligla retre'n compte als òrgans corporatius competents, als efectes que escaiguen, de qualsevol infracció per part d'un notari del que s'estableix en aquest article i en els que el precedeixen.  
El notari podrà, amb la prèvia petició raonada i fonamentada en raons objectives, obtenir autorització de la comissió mixta per a alterar el sistema de preferència que s'estableix en aquest i en els articles anteriors.  
Article 13. Duració i forma del contracte  
El contracte de treball es presumirà signat per temps indefinit. Això no obstant, podrà adoptar qualsevol de les modalitats temporals que permeta la llei, però aquest supòsit únicament en la contractació d'aquell empleat que no haurà superat l?examen d'aptitud per a la categoria laboral requerida.  
La forma escrita serà obligatòria quan es contracte amb caràcter temporal un empleat inscrit en el Registre General d'Empleats per a exercir treballs propis d'una categoria censal superior a la que tinga reconeguda en aquest registre.  
Article 14. Període de prova  
L'empleador i l'empleat podran establir en la contractació d'aquest, un període de prova no superior a tres mesos; excepte per als subalterns, on la duració màxima serà de quinze dies laborables.  
La resolució del contracte durant aquest període de prova per voluntat de qualsevol de, les parts no perjudicarà els drets de l'empleat quant a la preferència de contractació que es regula en l'article 10, i renaixerà el dret a la indemnització regulada en l'article 17 sense. que s'hi compute el període corresponent a la prova.  
Article 15. Registre General d'Empleats  
A l?efecte d'aquest conveni es crea un Registre General d'Empleats sota la dependència de la Comissió Mixta de Seguiment i Vigilància del conveni, on es prendrà nota d'intervenció dels contractes de treball regits per aquest, les incidències i les modificacions posteriors a l?extinció.  
El dit registre funcionarà respecte als contractes de treball que se signen o modifiquen a partir de l?entrada en vigor d'aquest conveni, segons el sistema següent:  
Cada empleat tindrà una fitxa triple, en forma de tríptic, en la qual, en relació al seu contracte, s'indicaran les circumstàncies següents:  
Nom, cognoms i domicili d'ambdues parts contractants.  
Data i duració del contracte.  
Data d?antiguitat en el Cens Oficial d'Empleats.  
Categories laboral i censal de l?empleat.  
Totes les modificacions o les incidències ulteriors del contracte.  
L'extinció de la relació laboral i la causa, i la correlativa situació de cessantia o excedència,  
Tot contracte nou que arribe a signar-se.  
Les proves d'aptitud superades.  
Els títols que posseesca l?empleat.  
I qualsevol altra circumstància que la comissió mixta estime convenient, sempre en l?àmbit laboral de l?empleat.  
Les tres fitxes aniran firmades per ambdues parts i segellades amb el del notari.  
Una de les fitxes quedarà en poder de l?empleat, una altra del notari i la tercera es trametrà a la comissió mixta. D'aquesta darrera s'obtindran còpies que es trametran a les associacions firmants d'aquest conveni.  
La nota d'intervenció dels contractes es realitzarà dins dels quinze dies següents a la signatura o en expirar el període de prova, si n'hi ha; en igual termini, es prendrà nota d'intervenció de les incidències i les modificacions posteriors a l?extinció.  
Quant a les relacions de treball ja existents en la data d'entrada en vigor d'aquest conveni, com també pel que fa als empleats cessants o excedents en la mateixa data a què es refereix l'article 5, a més de les dades a què s'acaba de fer referència, es transcriuran, en les tres parts de la fitxa que s'ha d'obrir a cada empleat, les dades i les circumstàncies, la categoria censal i l'antiguitat o la data de la primera contractació, que figuren en el Cens Oficial d'Empleats de Notaries a càrrec de la Junta de Patronat de la Mutualitat.  
La comissió mixta determinarà l?estructura, la redacció dels tríptics, la confecció, l'arxiu, la custòdia i l?organització i la gestió del fitxer.  
Article 16. Suspensió de la relació laboral  
1. La suspensió de la relació laboral tindrà lloc per qualsevol de les causes establertes en l'article 45 de l'Estatut dels Treballadors, en els termes i amb els efectes que determina el dit article i els que el segueixen.  
2. Pel que fa a l'excedència voluntària, conforme al règim general del mateix estatut, la seua obtenció, causa i termini s'inscriuran en el Registre General d'Empleats, dins dels quinze dies següents a aquell en què es va obtenir, sense aquest requisit no produirà cap dret dels que en aquest conveni s'estableixen.  
3. Durant el termini d'excedència voluntària quedaran en suspens tots els drets i obligacions derivats del contracte, i per això l'empleat no rebrà cap remuneració per cap concepte, ni li serà computat el temps d'excedència a l'efecte d'antiguitat.  
També quedarà en suspens el dret de contractació preferent establert en aquest conveni.  
4. Dins dels quinze dies anteriors a la data en què concloga el termini per al qual va ser obtinguda l'excedència, l'excedent haurà d'acreditar la situació d'atur i sol·licitar el reingrés; aquesta sol·licitud una vegada inscrita en el Registre d'Empleats, li atorgarà el dret preferent de contractació en la categoria que li reconeix aquest conveni.  
5. La no sol·licitud de reingrés en la forma i en el termini a què es refereix el paràgraf anterior, determinarà la baixa en el Registre General d'Empleats.  
Article 17. Extinció de la relació laboral  
1. La relació laboral entre el notari i els seus empleats s'extingeix' per les causes establertes en l'Estatut dels Treballadors i, en especial, per la de trasllat voluntari del notari.  
2. Tanmateix, no s'extingirà l'esmentada relació en el cas de trasllat del notari a una altra població si, de comú acord amb l'empleat, aquest es traslladàs també per seguir prestant serveis al mateix notari en la nova residència.  
3. Si no hi ha el susdit acord dins dels quinze dies següents a aquell en què el notari comunique a l'empleat el seu trasllat, s'extingirà la relació laboral des de la data en què el notari cesse efectivament en la localitat on exercia. L'empleat, en aquest cas de trasllat, tindrà dret a percebre una indemnització en la quantia establerta en els articles 40.2 i 53.1 de l'Estatut dels Treballadors i en raó dels anys de serveis prestats al notari.  
4. El dret d?indemnització per trasllat quedarà en suspens si l'empleat contracta els seus serveis amb el notari a qui corresponga, per substitució, la custòdia del protocol vacant, sota la modalitat «per a servei determinat»,açò és, pel temps que dura la substitució. Extingit aquest contracte, renaixerà el dret de l'empleat a exigir la indemnització, en qualsevol de les formes que a continuació s'estableixen.  
5. 1. Sorgida l?obligació d?indemnitzar, el notari podrà optar entre: a) pagar la indemnització d'una sola vegada; o b) satisfer l?empleat amb una quantitat mensual complementària que, sumada a la que aquest perceba per atur, per cessantia, o per ambdós conceptes, complete una xifra equivalent a la que a l?empleat corresponga, segons la seua categoria censal, com a sou i antiguitat, en virtut del conveni vigent, amb el límit màxim de la quantia de la indemnització total. Conclús el termini de duració del dret a percebre la prestació que es complemente i en tot cas als divuit mesos des que va començar a percebre's el complement, es practicarà una liquidació final i el notari abonarà, si escau, la diferència entre el que s'ha pagat fins a aquest moment i l?import total de la indemnització.  
5.2. En el mateix cas de trasllat i encara que el notari hagués elegit l?opció a) de les establertes en el paràgraf anterior, l?empleat podrà refusar la indemnització i exigir del notari el compliment de l?obligació a què es refereix l?opció b) del mateix paràgraf.  
6. Aquest dret a la indemnització en cas de trasllat del notari s'extingirà:  
a) Si l?empleat entaula una nova relació laboral amb un altre notari, ja siga de la mateixa localitat o d'altra.  
b) Si el notari a qui hagués correspost la vacant produïda pel trasllat de l'anterior empleador li ofereix contracte laboral, en les condicions d'aquest conveni per a la categoria censal que posseesca, dins dels 15 dies següents a la presa de possessió i l?empleat rebutja l?oferta.  
c) Si l?empleat no ofereix al nou notari els seus serveis en les mateixes condicions i dins del mateix termini.  
d) Si l?empleat rebutja una oferta de treball d'un altre notari de la localitat, així mateix en iguals condicions.  
7. En qualsevol cas, els drets de l?empleat que es regulen en aquest article no patiran cap alteració qualsevol que siguen els pactes o convenis que els notaris establesquen entre ells amb la finalitat de regular les conseqüències que, per a ells, es deriven del que ací s'ha convingut, o les normes que, amb caràcter obligatori per als notaris, establesquen les seues associacions o la federació d'aquestes, a fi de garantir el pagament de la indemnització amb càrrec a un fons especial amb aquesta finalitat o d'altres semblants.  
Article 18 Submissió processal  
Amb relació al fur propi que pogués correspondre'ls, cadascun dels notaris i empleats vinculats per aquest conveni, i amb relació als litigis que de la relació laboral poguessen sorgir individualment entre ells, se sotmeten de manera expressa als òrgans de la jurisdicció laboral ordinària que siguen competents per raó del lloc en què la indicada relació es desenvolupe o en què s'haja desenvolupat.  
TITOL TERCER  
Article 19. Organització laboral  
Dins dels límits establerts en les legislacions notarial i laboral i en aquest conveni, l?organització del treball correspon exclusivament al notari en el seu despatx.  
Article 20. Jornada laboral  
La jornada laboral serà de quaranta hores setmanals en jornada partida i de trenta-cinc hores setmanals en jornada continuada o ininterrompuda. Cada notaria, sense superar el límit establert podrà fixar l?horari que s'adapte millor a les circumstàncies de la localitat i a les necessitats derivades de l?exercici de la seua funció.  
En els convenis col·lectius de nivell inferior o en els acords entre les parts, es podran establir sistemes d'organització o de determinació del temps de treball, tals com les jornades diferencials en èpoques d'estiu i d?hivern.  
Així no obstant, deixant de banda les necessitats excepcionals del servei i els usos de la localitat, s'estableix per al període comprés entre el 15 de juny i el 15 de setembre de cada any, amb caràcter general, la jornada continuada o ininterrompuda.  
Article 21. Descans setmanal  
Els empleats tindran dret a un descans setmanal ininterromput de quaranta-vuit hores, que, com a regla general, comprendrà el dia complet del diumenge i la vesprada del dissabte, a més del matí del dissabte o del dilluns següent, a opció del notari, tret de conveni o acord previ.  
Amb la corresponent compensació, cas d'eleccions o d'altres excepcions, els empleats hauran de realitzar el treball que el notari determine, encara que siga en dia o hores no laborables, segons un tom rotatori.  
Article 22. Hores extraordinàries i hores nocturnes  
Cada hora de treball que es realitze sobre la duració màxima de la setmana ordinària de treball abans fixada, tindrà el concepte d'hora extraordinària, i serà pagada amb el 85% d'increment sobre el valor de l?hora ordinària, sempre que les dites hores extraordinàries es realitzen entre les sis del matí del dia laborable de què es tracte i l?horari normal de despatx, o després de finalitzar aquesta i abans de les vint-i-dues hores del mateix dia.  
Per al còmput d'aquestes hores s'estimarà com a sou- hora el que resulte de dividir entre 52 l'anual que perceba l?empleat i aquest resultat, o siga, el sou setmanal, entre les hores fixades per a aquesta jornada. S'entendrà com a sou anual el mínim vigent més els complements d'antiguitat multiplicat per la suma dels mesos de l'any més les pagues extraordinàries que escaiguen.  
La prestació de treball en hores extraordinàries serà voluntària, tret que la seua realització estigués determinada excepcionalment per les necessitats del servei o que s'hagués pactat dins dels límits legals.  
Cada hora de les treballades en diumenge, dies festius o hores nocturnes serà retribuïda amb un increment del 150% sobre el valor de l?hora ordinària.  
Article 23. Vacances anuals  
Els empleats gaudiran de trenta dies naturals de vacances a l'any, que seran ininterrompudes, llevat de pacte en contrari.  
El notari determinarà el nombre d'empleats de categoria que resulte necessari per al manteniment del bon servei del despatx, i a continuació els empleats acordaran l'adscripció a cada tom de vacances.  
Quan el nombre d'empleats siga inferior a tres, les vacances d'aquests seran entre els dies 1 de juliol i 31 d'agost. En els altres casos, el termini per a poder gaudir-les serà entre l'1 de juny i el 30 de setembre de cada any. Això no obstant, se'n podran exceptuar d'aquests límits aquells períodes que coincidesquen amb els de major activitat en el despatx.  
Article 24. Servei militar  
Tots els empleats que s'incorporen a files per a complir el servei militar obligatori o el voluntari per a anticipar aquell, o la prestació substitutòria d'aquest que establesquen les lleis, tindran reservat el lloc de treball mentre dure l?esmentat servei i un mes més, i aquest temps es computarà a l?efecte d?antiguitat.  
Si l?empleat no s'incorporàs al seu lloc de treball dins del termini del mes a què es refereix el paràgraf anterior, perdrà els drets establerts, fins i tot el d'antiguitat.  
Article 25. Permisos i absències  
L'empleat, amb avís previ i justificació i amb l'excepció previnguda en l'apartat 9 d'aquest article, es podrà absentar del treball amb dret a remuneració i deixant a banda el que estableix l'Estatut dels Treballadors, per algun dels motius i pel temps següents:  
1. Quinze dies en cas de matrimoni.  
2. Un dia per matrimoni de parents fins al segon grau, inclusivament, de consanguinitat o afinitat.  
3. Tres dies en els casos de naixement d'un fill o malaltia o mort del cònjuge, parent fins al segon grau de consanguinitat o afinitat. Quan per aquest motiu l'empleat necessite efectuar desplaçaments fora del districte on preste els seus serveis, el terminin serà de cinc dies.  
4. Dos dies per trasllat de domicili habitual.  
5. Pel temps indispensable per al compliment d'un deure inexcusable de caràcter públic i personal. Quan conste en una norma legal o convencienal un període determinat, s'establirà segons el que aquesta dispose quant a duració de l'absència i compensació econòmica.  
Quan el compliment del deure abans referit supose la impossibilitat de la prestació del treball degut en més del 20% de les hores laborables en tres mesos, el notari podrà passar l'empleat afectat a la situació d'excedència forçosa, que donarà dret a l'empleat a la conservació del lloc i al còmput de l'antiguitat de la vigència d'aquest. El reingrés haurà de ser sol·licitat dins dels trenta dies següents al cessament en el càrrec públic.  
En el supòsit que l'empleat perceba alguna remuneració o indemnització pel compliment del deure o càrrec, aquesta es descomptarà del salari a què tingués dret.  
6. Per a realitzar funcions sindicals o de representació dels empleats en els termes establerts legalment o convencionalment. S'entenen, en tot cas, compresos entre ells ell qui ocupen càrrecs en la junta directiva de l'associació d'empleats i els qui s'integren en la comissió mixta d'aquest conveni.  
7. Pel temps legal en els casos de lactància de l?empleada, amb els drets econòmics o d'altre ordre que per a aquests casos establesuen les disposicions aplicables.  
8. Pel temps necessari per a concórrer a exàmens i assistir als cursets de capacitació.  
9. Per cinc dies laborables cada any, per a afers propis, sense que en aquest sol supòsit calga que l?empleat justifique la causa de la seua absència. Aquests cine dies es compensaran en còmput anual amb les absències al treball en dies laborables que, per costum o acorda tinguen lloc amb ocasió de les festes de Nadal, Setmana Santa, o d'altres dates festives de fet que no de dret. La determinació sobre jornada efectiva de treball i règim d?absències en aquestes ocasions correspon exclusivament al notari.  
10. Promoció dels empleats: a) els empleats que desitgen promocionar mitjançant la realització d'estudis de formació específica de l'empleat, batxillerat, accés a la universitat o estudis superiors de les llicenciatures de dret, ciències econòmiques i empresarials o d'informàtica, tindran dret a un permís, sense minva de la seua retribució, en els dies lectius, durant el temps necessari per a la recepció i pràctica de les ensenyances corresponents, fins un màxim de dues hores diàries; b) no obstant això, si les necessitats del servei ho imposassen, atés el nombre d'empleats d'un mateix despatx que exercesquen el dit dret, en relació amb el nombre total dels seus empleats o per altra causa, podrà substituir-se, a parer del notari, per un permís especial, anual, de quinze dies, en època d'exàmens; c) en qualsevol cas, la qualificació de «no apte» o d'insuficient en els exàmens de l'any acadèmic, que impedesquen l'accés al curs superior en el supòsit d'estudis mitjans o superiors, o la no obtenció del certificat d'aprofitament en els cursos de formació específica, determinaran la pèrdua dels drets expressats en aquest apartat 10 d'aquest article.  
Article 26. Permisos sense sou  
Els empleats tindran dret a un màxim de quinze dies naturals de permís especial, sense sou ni cap retribució, dins de l'any, per malaltia d'excepcional gravetat del seu cònjuge, pares o filis, degudament justificada.  
TITOL QUART  
Article 27. Sous mínims  
El sou mínim mensual, provisional, per a cadascuna de les categories, serà, a partir del dia 1 de gener de 1992, el següent:  
Notaris Grup 1 Grup 2 Grup 3  
Oficial primer 063.201 191.856 792.823  
Oficial segon 341.263 907.490 942.364  
Auxiliar 362.668 93.400 84.800  
Copista 93.300 76.400 73.200  
Subaltern 69.400 69.400 69.400  
(En el grup primer s'entenen compresos els notaris de poblacions classificats en la secció primera; en el grup segon, els notaris de les poblacions classificades en la secció segona; i en el grup tercer, els notaris de les poblacions classificades en la secció tercera.)  
A aquestes quantitats s'afegirà el complement d'antiguitat corresponent, segons que disposa l'article 29.  
Els salaris establerts tenen la consideració de mínims i per això els pactes o convenis acordats entre els notaris i els seus empleats que impliquen condicions més beneficioses subsistiran per a qui les estiga gaudint.  
De la mateixa manera, els increments que la taula salarial de 1992 suposa respecte a la de l'any anterior seran absorbibles per qualsevol forma de retribució que els empleats estiguessen percebent.  
Article 28. Revisions salarials  
a) 1992. Els sous mínims fixats en l'article anterior es consideren provisionals, de forma que si l?IPC corresponent a tot l'any 1992 fos superior al 5%, es revisarà aquesta taula i quedaran com a sous definitius de 1992 els que resulten d'incrementar els de l'any 1991 en el tant per cent de l?IPC definitiu de l'any 1992, més un punt arredonit a cents de pessetes per excés.  
La diferència, si s'escau, s'abonarà dins del primer trimestre de 1993.  
b) 1993. Els sous mínims mensuals per a cadascuna de les categories seran, a partir del dia 1 de gener de 1993, els resultants d'incrementar als sous definitius de 1992 el tant per cent d'inflació de l'any 1993, menys 1,60 punts com a compensació de l?increment de la totalitat que suposa la meitat de la paga especial que es crea en l'article 30 d'aquest conveni.  
Amb caràcter provisional en el primer trimestre de 1993 i una vegada fixats els sous definitius de 1992, es procedirà a fixar els de 1993, conformement amb el que indica el paràgraf anterior, però prenent com a base de referència l?índex d'inflació previst pel govern de la nació per a 1993.  
En finalitzar l'any 1993, conegut l?increment total de l?IPC del dit any, es fixarà la taula definitiva de 1993 i les diferències, si s'escau, s'abonaran dins dels tres primers mesos de 1994.  
c) A partir de 1994, els sous mínims establerts en l?article 27 es revisaran anualment.  
Article 29. Complements d'antiguitat  
En raó als anys que porte l'empleat inscrit en el Cens Oficial, el sou mínim establert en l'article 27 serà incrementat amb el complement d'antiguitat següent:  
Empleats amb:  
Més de 4 anys de servei: un 5%  
Més de 8 anys de servei: un 10%  
Més de 12 anys de servei: un 15%  
Més de 15 anys de servei: un 20%  
Més de 18 anys de servei: un 25%  
Més de 21 anys de servei: un 30%  
Més de 24 anys de servei: un 35%  
Més de 27 anys de servei: un 40%  
Més de 30 anys de servei: un 45%  
Més de 33 anys de servei: un 50%  
Més de 36 anys de servei: un 55%  
Més de 39 anys de servei: un 60%  
En cap cas els complements d'antiguitat no podran superar el 60% del salari anteriorment fixat.  
A l?efecte de determinar els complements d'antiguitat, s'observaran les regles següents:  
a) Se sumaran, als anys de serveis que l?empleat acredite amb el notari que el tinga contractat, els prestats a un altre o altres notaris, des de la data en què va ser donat d'alta en el Cens d'Empleats de Notaries o registre d'empleats que el substituesca.  
b) Es computaran els períodes en què l?empleat hagués estat en situació de cessantia.  
c) No obstant això, perdrà l'antiguitat que tingués reconeguda, l?empleat que perceba la indemnització a què es refereix el paràgraf 5.1.a) i també qui exigís i percebés la liquidació de l?incís final del paràgraf 5. 1.b), ambdós de l?article 17 d'aquest conveni.,  
Article 30. Pagues extraordinàries  
Els empleats tindran dret a percebre tres mensualitats extraordinàries per un import equivalent, cadascuna d'elles, al sou mensual, segons conveni, més el complement d'antiguitat.  
Les dites pagues extraordinàries es meritaran els dies 5 d'abril, 1 de juliol i 15 de desembre i de cada any,  
S'estableix una paga especial, consistent en una mensualitat del sou de conveni per a cada categoria i grup, sense complement d'antiguitat, que es farà efectiva el 8 d'octubre de cada any.  
L'any 1992 s'abonarà solament la meitat d'aquesta paga, que se satisfarà, completa ja, el 1993, en anys successius, amb l?efecte en l'any 1993 que es preveu en l'article 28, lletra b), d'aquest conveni.  
Queda suprimida i compensada la remuneració complementària per folis prevista en l'article 13 de l'anterior conveni.  
Article 31. Temps, i forma de pagament  
El pagament del salari establert s'efectuarà per períodes mensuals, l?últim dia hàbil de cada mes. Les pagues extraordinàries es faran efectives els dies assenyalats per a la meditació.  
El fet del pagament es justificarà documentalment, amb expressió de les deduccions procedents.  
Article 32. Deduccions  
Les retencions a compte de l'IRPF, com també les quotes a càrrec dels empleats per a la Seguretat Social i mutualitat o qualssevol altres que es poguessen establir d'ara endavant, es deduiran a l'empleat en efectuar-se el pagament de les seues retribucions.  
Qualsevol pacte en sentit contrari serà nul.  
Article 33. Absorció  
Si la retribució total abonada a l?empleat fos en conjunt i còmput anual, superior al sou base, complements d'antiguitat i pagues extraordinàries i especial establerts en aquest conveni, l?excés podrà ser aplicat per a compensar els augments que resulten d'aquest conveni o de les futures revisions.  
Article 34. Retribucions en cas de malaltia comuna  
En el supòsit de malaltia comuna de l'empleat i per un període que en cap cas no excedesca de tres mensualitats, el notari completarà a l'empleat la quantitat abonada per la Seguretat Social, de tal manera que l'empleat perceba el cent per cent del salari que cobrava en situació normal, durant el segon, tercer i quart mes de malaltia, i quedaran exclosos d'aquest complement fins a trenta dies seguits o discontinus dins d'un any de baixa per malaltia.  
TITOL CINQUE  
Article 35. Comissió Mixta de Vigilància i Seguiment  
Com a comissió paritària i d'acord amb l'article 91 de l'Estatut dels Treballadors, es crea una Comissió Mixta de Vigilància i Seguiment d'aquest conveni.  
Article 36. Funcions  
Sense perjudici de la competència atribuïda als tribunals de la jurisdicció ordinària, competeix a aquesta comissió el coneixement i la resolució dels conflictes derivats de la interpretació i aplicació, amb caràcter general, del que s'ha pactat en aquest conveni, i l?exercici de qualssevol altres funcions que per la llei o pel costum li corresponguen.  
- Són també funcions que se li encomanen:  
I. Totes les que se li atribueixen en el text d'aquest conveni, singularment la vigilància i el compliment del que s'hi estableix en matèria de preferència en la contractació en la categoria, com també en relació al Registre General d'Empleats, com a d'especial rellevància.  
2. Realitzar, mentre aquest conveni estiga vigent, la revisió salarial en el cas previst en l'article 8.  
3. Emetre dictàmens i informes sobre la interpretació i aplicació d'aquest conveni, a petició de qualsevol interessat.  
4. Organitzar i portar el Registre General d?Empleats que es crea amb aquest conveni i, d'acord amb les dades que hi haja, expedir certificacions relatives a categories, antiguitat i la resta de dades i circumstàncies.  
5. Completar i desplegar, quan arribe el moment, les facultats que li atribueix l'article 9.2, fins i tot establint, si ho considera convenient, períodes mínims de permanència en cada categoria censal per a poder concórrer a leproses d'aptitud establertes per a l'ascens.  
6. Organitzar cursets, seminaris o altres activitats dirigides als empleats per a procurar la seua capacitació i perfeccionament professionals.  
7. I qualssevol altres que resulten de les normes legals vigents o que s'establesquen d'ara endavant, i que es referesquen a la interpretació, compliment o execució d'aquest conveni, com també determinar les regles del seu propi funcionament o organització interna.  
Article 37. Composició  
Estarà integrada per deu membres, cinc d'ells notaris, i els altres cine empleats, designats per la seua respectiva associació.  
La comissió nomenarà al seu si un president i un secretari que no podran pertànyer a la mateixa associació. Ambdós càrrecs s'alternaran entre les respectives associacions.  
Article 38. Duració dels càrrecs i renovació  
La duració dels càrrecs serà de tres anys.  
Qualsevol altra vacant que, fora de termini o per qualsevol causa, es pogués produir en una o altra representació, serà ocupada per designació de la junta directiva de l'associació afectada.  
Article 39. Funcionament  
La comissió es constituirà i podrà adoptar acords quan estiguessen presents, almenys, la meitat més un dels components de cada grup de membres. En començar cada sessió es determinaran els assistents que tenen dret a vot, i s'atribuirà, necessàriament, aquest dret a igual nombre de membres de cada representació.  
Els acords s'adoptaran per majoria simple.  
Article 40. Resolucions  
En matèries de la seua competència, les qüestions que se li sotmetran hauran de formular-se en escrit fonamentat.  
La comissió resoldrà en el termini de trenta dies hàbils, amb audiència prèvia als interessats i pràctica de les proves que estime pertinents.  
No podran intervenir en la deliberació i votació els membres que siguen part interessada en la qüestió sotmesa.  
Article 4 1. Finançament  
Les despeses que s?ocasionen per la creació i el funcionament de la comissió mixta seran sufragades, si no hi ha acorda a parts iguals entre les associacions firmants d'aquest conveni.  
DISPOSICIONS TRANSITORIES  
Primera  
Mentre no seran designats els components de la comissió mixta a què es refereixen els articles 35 i següents, actuaran amb aquest caràcter i, en conseqüència, amb idèntiques facultats i règim, els membres de les associacions que, respectivament, les han representat en la negociació d'aquest conveni i en la seua subscripció.  
Segona  
La comissió mixta haurà de quedar constituïda en el termini d'un mes, a partir de la publicació en el Butlletí Oficial de la Província -, i en el termini màxim de quatre mesos, comptadors des de la data en què va quedar constituïda, procedirà a organitzar i posar en funcionament el Registre General d'Empleats a què es refereix l'article 15. A aquest efecte, es dirigirà a la comissió auxiliar de la Mutualitat d'Empleats del Col·legi de València o als òrgans rectors de la mutualitats que hi foren competents, en demanda de les dades necessàries consignades en el Cens Oficial d'Empleats de Notaries, complint així el que disposa l'article 15 d'aquest conveni.  
Tercera  
A l?efecte de l?organització del mateix registre, la comissió mixta, una vegada confeccionats els tríptics o fitxes a què es refereix l'article 15, els trametrà al centre de treball on presten serveis els empleats.  
Dins dels quinze dies següents a la recepció dels tríptics o fitxes, els notaris els tomaran, -emplenats, a la comissió mixta, observant-hi el que estableix l?esmentat article.  
Si es tracta de cessants o excedents, les fitxes les formalitzarà la mateixa comissió mixta, d'acord amb les dades facilitades pels interessats i, signades per aquests, les trametrà a la comissió auxiliar de la mutualitat, a fi que el secretari, amb la seua firma, certifique l?exactitud d'aquelles dades.  
Quarta  
Respecte als empleats que es troben prestant servei a un notari i que en la data d'entrada en vigor d'aquest conveni no estiguessen inclosos en el Cens Oficial d'Empleats de Notaries a càrrec de la Junta de Patronat de la Mutualitat, es farà constar en la fitxa com a categoria censal, la de subaltern, d'acord amb l?article 8 i es deixarà en blanc l?espai relatiu a la data d'antiguitat fins que tal antiguitat quede justificada amb el certificat de cotització a la Seguretat Social d'haver prestat serveis a un notari o en altre mitjà de prova suficient, segons el parer de la comissió mixta.  
Si no hi ha aquesta justificació en el termini de tres mesos, comptadors des de la devolució de la fitxa, es farà constar com a data inicial per al còmput de l'antiguitat, la de recepció per la comissió mixta.